
ފުވައްމުލަކު މެޖިސްޓްރޭޓް ކޯޓް
ފުވައްމުލައް،
ދިވެހިރާއްޖެ.
ފުވައްމުލަކު މެޖިސްޓްރޭޓް ކޯޓުގެ ނަންބަރު683-A/2026/191   އިޢުލާނާ ގުޅިގެން މި މަސައްކަތް ކުރުމަށްޓަކައި ދެވޭ މަޢުލޫމާތު:
މިއީ ފުވައްމުލަކު މެޖިސްޓްރޭޓް ކޯޓުގެ އިމާރާތަށް ބައެއް ބަދަލުތައް ގެނެސް އިމާރާތައް އިތުރުކުރެވޭ ސެކްޝަންތަކުގެ  މަސައްކަތްތައް ކުރާނެ ގޮތުގެ މައުލޫމާތު ކަރުދާހެވެ. މި މަސައްކަތް ކުރާނީ މި ކަރުދާހުގައި ދީފައިވާ މަޢުލޫމާތާއި ކުރެހުންތަކާއި އެއްގޮތަށެވެ. 
އިމާރާތުގެ މަސައްކަތްތަކުގެ ތެރޭގައި ހިމެނޭ ބައިތައް:
1) 1 އެޑްމިން ސެކްޝަން 
2) 1 ލީގަލް ސެކްޝަން
3) 4 ފާޚާނާ
4) B4 ސެކްޝަން 
5) 1 ކޯޓު ރޫމް / ޝަރީޢަތްކުރާ މާލަމް
6) 1 ސެކިއުރިޓީ ރޫމް
7) 1 ސައިކޮޓަރި ބަދަލުކުރުން
8) ޕާޓިޝަނެއް ޖެހުން
މަޢުލޫމާތު ކަރުދާހުގައި ހިމެނޭ ކުރެހުމާއި އެއްގޮތަށް ޢިމާރާތުގެ މަސައްކަތް ކުރަންވީ ގޮތް: 
1) އެޑްމިން ސެކްޝަން؛ މަޢުލޫމާތު ކަރުދާހުގައި ދީފައިވާ ކުރެހުމާ އެއްގޮތަށް އެޑްމިން ސެކްޝަން ހެދުމަށް ކުރަންޖެހޭ އެންމެހައި މަސައްކަތްތައްކޮށް ނިންމުން.
· މިހާރު ކޯޓުގައި ބޭނުންކުރާ ކައުންޓަރ އޭރިއާއަށް ވަންނަ ދޮރު ހުރި ފާރުގައި ހަރުކޮށްފައިވާ 2 (ދޭއް) ކަރަންޓު ޑިސްޓްރިބިއުޝަން ބޯޑު މި ބައިގެ އަރިމަތީ ފާރަށް ބަދަލުކުރުން.
· މިހާރު ކޯޓުގައި ބޭނުންކުރާ ކައުންޓަރ އޭރިއާއަށް ވަންނަ ދޮރު ހުރި ފާރު ތަޅާލުން.
· ކައުންޓަރު ފަހަތުގައި ހުރި 2 (ދޭއް) ފާޚާނާއަށް ވަންނަ ދޮރު ހުރި ފާރު އަދި އެތެރެއިން ދެ ފާޚާނާ ދެމެދު ހުރި ފާރާއި ފާރުގައި ޖަހާފައިވާ މުށިތައް ތަޅާލުން.
· ފާޚާނާގައި ހަރުކޮއްފައިވާ ތަކެތި ނަގައި ތަން ސާފުކުރުން.
· ފާޚާނާގައި ހަރުކޮއްފައިވާ ފެންލައިޓް ނަގައި ފެންލައިޓް ގޮޅި ރާނާ ސިމެންތި ޖަހައި ވޯލްސީލަރު ލުމަށްފަހު 2 ކޯޓް ކުލަލުން.
· ކައުންޓަރުގެ ފަހަތު ބައިގެ އަރިމަތީ ފާރާއި، ފާޚާނާގެ އަރިމަތީ ފާރު ރާނައި ގުޅުވާލުން.
· އަލަށް ރޭނި ބައިތަކާއި ތަޅާލި ފާރުތަކުގައި ސިމެންތި ޖަހަންޖެހޭ ތަންތަނުގައި ސިމެންތި ޖަހައި ވޯލްސީލަރު ލުމަށްފަހު 2 ކޯޓް ކުލަލުން.
· މި ސެކްޝަންގައި މުށިޖަންޖެހޭ ތަންތަނުގައި މިހާރު ކޯޓުގައި ބޭނުންކޮށްފައި މުށިތަކާއި އެއްގޮތް ނުވަތަ އެއާ އެއް ފެންވަރެއްގެ އެއް ކުލައެއްގެ މުށިޖެހުން
· ދީފައިވާ ކުރެހުމާ އެއްގޮތަށް އެޑްމިން ސެކްޝަނަށް ވަދެނިކުތުމަށް 2 (ދޭއް) ލަކުޑި ދޮރާއި ދޮރުފަތް ހަރުކުރަންވާނެއެވެ. މި ދޮރުފަތްތަކުގައި 04 ހުޅު ހަރުކުރަންވާނެއެވެ. އަދި ޔޭލް ބްރޭންޑް ނުވަތަ އެފެންވަރުގެ އަތްގަނޑުލީ ތަޅެއް ހަރުކޮށް ޑޯކްލޯޒަރ ހަރުކުރަންވާނެއެވެ. ޑޯކްލޯޒަރގެ ގޮތުގައި ބޭނުންކުރަންވާނީ ޔޭލް ބްރޭންޑް ނުވަތަ އެފެންވަރުގެ ޑޯކްލޯޒަރއެކެވެ. 
· ދޮރުފަތުގައި ލާންވާނީ މިހާރުވެސް ކޯޓުގެ އެހެނިހެން ދޮރާއި ދޮރުފަތްތަކުގައި ލާފައިވާ ކުލައިގެ ނުވަތަ އެއާ ގާތްކުރާ ދަވާދެކެވެ.
· ދީފައިވާ ކުރެހުމާ އެއްގޮތަށް އެޑްމިން ސެކްޝަންގައި 1000x1700 އެމް.އެމްގެ، 3 ކުޑަދޮރު އެލްމެނިޔަމުން ހަދައި، ކަޅު ބިއްލޫރިލައްވާ ދޮރުފަތްތައް ހަރުކުރަންވާނެއެވެ. ކުޑަދޮރުތަކުގައި އަދި ދޮރުފަތްތަކަށް ހުންނަންވާނީ ރަނގަޅަށް ޕެކިން ލައްވާފައެވެ. ތަންޑާއެކު އަތްގަނޑު ހަރުކޮށްފައެވެ. (ދޮރު އަދި ދޮރުފަތް ހުންނަޖެހޭނީ ކޯޓުގައި އަރުވާފައިވާ ދޮރާއި އެއް ޑިޒައިނަކަށް އެއްވަރަކަށެވެ.)
· ކުރެހުމުގައިވާ ގޮތަށް އެޑްމިން ސެކްޝަންގެ އެތެރޭގައި އެޑްމިނިސްޓްރޭޓަރ ރޫމު ވަކިން ހަދަންވާނެއެވެ. މި ރޫމް ވަކިކުރާނީ ޕާޓިޝަނެއް ޖަހައިގެންނެވެ. އަދި ވޯލްސީލަރު ލައި 2 ކޯޓް ކުލަ ލާންވާނެއެވެ.  
· ދީފައިވާ ކުރެހުމާ އެއްގޮތަށް އެޑްމިނިސްޓްރޭޓަރ ރޫމަށް ވަދެނިކުތުމަށް ލަކުޑި ދޮރަކާއި ދޮރުފަތެއް ހަރުކުރަންވާނެއެވެ. މި ދޮރުފަތުގައި 04 ހުޅު ހަރުކުރަންވާނެއެވެ. އަދި ޔޭލް ބްރޭންޑް ނުވަތަ އެފެންވަރުގެ އަތްގަނޑުލީ ތަޅެއް ހަރުކޮށް ޑޯކްލޯޒަރ ހަރުކުރަންވާނެއެވެ. ޑޯކްލޯޒަރގެ ގޮތުގައި ބޭނުންކުރަންވާނީ ޔޭލް ބްރޭންޑް ނުވަތަ އެފެންވަރުގެ ޑޯކްލޯޒަރއެކެވެ. 
· އަދި މި ދޮރުފަތުގައި ލާންވާނީ މިހާރުވެސް ކޯޓުގެ އެހެނިހެން ދޮރާއި ދޮރުފަތްތަކުގައި ލާފައިވާ ކުލައިގެ ނުވަތަ އެއާ ގާތްކުރާ ދަވާދެކެވެ.
· ދީފައިވާ ކުރެހުމާ އެއްގޮތަށް އެޑްމިނިސްޓްރޭޓަރ ރޫމްގައި 1000x1700 އެމް.އެމްގެ، 2 (ދޭއް) ކުޑަދޮރު އެލްމެނިޔަމުން ހަދައި، ކަޅު ބިއްލޫރިލައްވާ ދޮރުފަތްތައް ހަރުކުރަންވާނެއެވެ. ކުޑަދޮރުތަކުގައި އަދި ދޮރުފަތްތަކަށް ހުންނަންވާނީ ރަނގަޅަށް ޕެކިން ލައްވާފައެވެ. ތަންޑާއެކު އަތްގަނޑު ހަރުކޮށްފައެވެ. (ދޮރު އަދި ދޮރުފަތް ހުންނަޖެހޭނީ ކޯޓުގައި އަރުވާފައިވާ ދޮރާއި އެއް ޑިޒައިނަކަށް އެއްވަރަކަށެވެ.)
· އެޑްމިނިސްޓްރޭޓަރ ކޮޓަރި ހިމެނޭހެން އެޑްމިން ސެކްޝަނަށް އިތުރު ކުރެވުނު ބައިގެ ސީލިންގ ކުރަންޖެހޭ ބައި ސީލިންގކޮށް ޕުޓީ އަޅައި، ކުލަ ލުން.
· ކޯޓުން ދޭ އިރުޝާދާ އެއްގޮތަށް އެޑްމިނިސްޓްރޭޓަރ ކޮޓަރި ހިމެނޭހެން އެޑްމިން ސެކްޝަނަށް ކަރަންޓު ވަޔަރިންގ އަޅައި، ސޮކެޓް ހަރުކޮށް ބޮކިތައް ގުޅުމަށް ކުރަންޖެހޭ އެންމެހައި މަސައްކަތްތައް ކުރުން. 
· ކޯޓުން ދޭ އިރުޝާދާ އެއްގޮތަށް އެޑްމިނިސްޓްރޭޓަރ ކޮޓަރި ހިމެނޭހެން އެޑްމިން ސެކްޝަނަށް ނެޓްވޯކް ކޭބަލް އެޅުން.(ނެޓްވޯކް އެޅުމަށް ބޭނުންކުރާނީ ކޯޓުން ފޯރުކޮއްދޭ ނެޓްވޯކް ކޭބަލެވެ.)
2) ލީގަލްސް ސެކްޝަން؛ މަޢުލޫމާތު ކަރުދާހުގައި ދީފައިވާ ކުރެހުމާ އެއްގޮތަށް ލީގަލް ސެކްޝަން ހެދުމަށް ކުރަންޖެހޭ އެންމެހައި މަސައްކަތްތައްކޮށް ނިންމުން.
· ކޯޓުގެ އަރްޝީފަށް ވަދެނިކުމެވާ ދޮރު ނައްޓައި އިރުމަތީ ފަރާތުން 200 އެމްއެމް ދޫކޮށް އެ ދޮރު އަރުވައި ސިމެންތި ޖަހާ ކުލަލުން. 
· މިހާރު ބޭނުންކުރާ އެޑްމިނިސްޓްރޭޓަރ ކޮޓަރިއަށް ވަދެނިކުމެވާ ދޮރު ނައްޓައި މީޓިންގރޫމާވީ ފަރާތުގައި ދޮރު އެރުވުން.
· މިހާރު ބޭނުންކުރާ އެޑްމިނިސްޓްރޭޓަރ ކޮޓަރި ކުރިމައްޗަށްވާ ގޮތަށް ހުރި 2 (ދޭއް) ފާޚާނާއަށް ވަންނަ ދޮރު ހުރި ފާރު އަދި އެތެރެއިން ދެ ފާޚާނާ ދެމެދު ހުރި ފާރާއި ފާރު ތަޅާލައި ފާރުގައި ޖަހާފައިވާ މުށިތައް ތަޅާލުން.
· ފާޚާނާގައި ހަރުކޮއްފައިވާ ތަކެތި ނަގައި ތަން ސާފުކުރުން.
· ފާޚާނާގައި ހަރުކޮއްފައިވާ ފެންލައިޓް ނަގައި ފެންލައިޓް ގޮޅި ރާނާ ސިމެންތި ޖަހައި ވޯލްސީލަރު ލުމަށްފަހު 2 ކޯޓް ކުލަލުން.
· މިހާރު ބޭނުންކުރާ އެޑްމިނިސްޓްރޭޓަރ ކޮޓަރީގެ ފާރުންފެށިގެން 4300 އެމްއެމްގެ ދެ ފާރު ރާނައިގެން ކުރެހުމުގައިވާ ގޮތަށް ގުޅުވާލުން، އަދި ސިމެންތި ޖަހައި ވޯލްސީލަރ ލައި 2 ކޯޓް ކުލަލުން.
· މި ސެކްޝަންގައި މުށިޖަންޖެހޭ ތަންތަނުގައި މިހާރު ކޯޓުގައި ބޭނުންކޮށްފައި މުށިތަކާއި އެއްގޮތް ނުވަތަ އެއާ އެއް ފެންވަރެއްގެ އެއް ކުލައެއްގެ މުށިޖެހުން.
· ދީފައިވާ ކުރެހުމާ އެއްގޮތަށް ލީގަލް ސެކްޝަނަށް ވަދެނިކުތުމަށް 02 (ދޭއް) ލަކުޑި ދޮރާއި ދޮރުފަތް ހަރުކުރަންވާނެއެވެ. މި ދޮރުފަތުގައި 04 ހުޅު ހަރުކުރަންވާނެއެވެ. އަދި ޔޭލް ބްރޭންޑް ނުވަތަ އެފެންވަރުގެ އަތްގަނޑުލީ ތަޅެއް ހަރުކޮށް ޑޯކްލޯޒަރ ހަރުކުރަންވާނެއެވެ. ޑޯކްލޯޒަރގެ ގޮތުގައި ބޭނުންކުރަންވާނީ ޔޭލް ބްރޭންޑް ނުވަތަ އެފެންވަރުގެ ޑޯކްލޯޒަރއެކެވެ. 
· އަދި މި ދޮރުފަތުގައި ލާންވާނީ މިހާރުވެސް ކޯޓުގެ އެހެނިހެން ދޮރާއި ދޮރުފަތްތަކުގައި ލާފައިވާ ކުލައިގެ ނުވަތަ އެއާ ގާތްކުރާ ފެންވަރުގެ ދަވާދެކެވެ.
· ދީފައިވާ ކުރެހުމާ އެއްގޮތަށް ލީގަލް ސެކްޝަންގައި 1000x1700 އެމް.އެމްގެ، 2 (ދޭއް) ކުޑަދޮރު އެލްމެނިޔަމުން ހަދައި، ކަޅު ބިއްލޫރިލައްވާ ދޮރުފަތްތައް ހަރުކުރަންވާނެއެވެ. ކުޑަދޮރުތަކުގައި އަދި ދޮރުފަތްތަކަށް ހުންނަންވާނީ ރަނގަޅަށް ޕެކިން ލައްވާފައެވެ. ތަންޑާއެކު އަތްގަނޑު ހަރުކޮށްފައެވެ. (ދޮރު އަދި ދޮރުފަތް ހުންނަޖެހޭނީ ކޯޓުގައި އަރުވާފައިވާ ދޮރާއި އެއް ޑިޒައިނަކަށް އެއްވަރަކަށެވެ.)
· ލީގަލް ސެކްޝަނަށް އިތުރު ކުރެވުނު ބައިގެ ސީލިންގ ކުރަންޖެހޭ ބައި ސީލިންގކޮށް ޕުޓީ އަޅައި، ކުލަ ލުން.
· ކޯޓުން ދޭ އިރުޝާދާ އެއްގޮތަށް ލީގަލް ސެކްޝަނަށް ކަރަންޓު ވަޔަރިންގ އަޅައި، ސޮކެޓް ހަރުކޮށް ބޮކިތައް ގުޅުމަށް ކުރަންޖެހޭ އެންމެހައި މަސައްކަތްތައް ކުރުން. 
· ކޯޓުން ދޭ އިރުޝާދާ އެއްގޮތަށް ލީގަލް ސެކްޝަނަށް ނެޓްވޯކް ކޭބަލް އެޅުން. (ނެޓްވޯކް އެޅުމަށް ބޭނުންކުރާނީ ކޯޓުން ފޯރުކޮއްދޭ ނެޓްވޯކް ކޭބަލެވެ.)
3) 4 (ހަތަރު) ފާޚާނާގެ މަސައްކަތް: 
· ކުރެހުމާ އެއްގޮތަށް މިހާރު އޮތް ޕޮންޑުގެ މަތިން ދެފަރާތުގައި 02 ބްރިޖް/ވޯލްކްވޭ އެއް ހެދުން
· ކައުންޓަރުގެ ފަހަތުގައި އަލަށް ހަދާ އެޑްމިން ސެކްޝަންގެ ފަހަތުން ޕޮންޑުގެ އަރިމަތީގައި އޮތް ހުސްތަނުގައި ކުރެހުމުގައިވާ ގޮތަށް 2080 އެމްއެމްގެ 2 ފާޚާނާގެ 3 ފާރު ރާނާ ހިޔާކުރުން.
· އަދި ލީގަލް ސެކްޝަންގެ ފަހަތުން ޕޮންޑުގެ އަރިމަތީގައި އޮތް ހުސްތަނުގައި ކުރެހުމުގައިވާ ގޮތަށް 2080 އެމްއެމްގެ 2 ފާޚާނާގެ 3 ފާރު ރާނާ ހިޔާކޮށް ދޮރުފަތް ހަރުކުރުން.
· ފާޚާނާ ހުންނަން ވާނީ ބުޑުއަޅައި ފައުންޑޭޝަން އަޅައި އަދި ތަނބުޖަހައި ބީމް އަޅައި މަތީގައި ކޮންކްރީޓް ޝީޓެއް އަޅާފައެވެ. 
· ފާޚާނާގެ ފާރުތަށް އަދި ޝީޓުގެ އެތެރެ ފަރާތުގައި ސިމެންތި ޖަހާ ޕުޓީ އަޅައި ކުލަލުން.
· ފާޚާނާ އެތެރެ ހުންނަންވާނީ ޓައިލްސް ޖަހައި ތަކެތި ހަރުކޮށް އެއްކޮށް ނިންމާފައެވެ. އަދި ކޮންމެ ފާޚާނާއެއްގައި މަދުވެގެން ތިރީގައިމިވާ ތަކެތި ހުންނަންވާނެއެވެ. 
· ފާޚާނާތަށި މަތިގަޑާއި ޓޭންކާއެކު، ފާޚާނާ ތައްޓާއި އެއްކުލައިގެ އެފެންވަރުގެ މޫނުދޮންނަ ތަށި (ކޮޓޯ ނުވަތަ އެރޯ ނުވަތަ ކޮކޯ ބްރޭންޑާ އެއް ކޮލެޓީއެއްގެ މީޑިއަމް ރޭންޖްގެ) މޫނު ދޮންނަ ތަށީގެ އިސްކުރާއެކު، މޫނުބަލާ ލޯގަނޑު، ތުވާލި އަޅުވާ ސްޓޭންޑް، ފެންއިސްކުރު، މުސްލިމް ޝަވަރ. ސައިބޯނިލާ ތަށި) މިތަކެތި ހުންނަންވާނީ އެއްކުލައަކުންނެވެ. (ފިޓިންގްސްގެ ގޮތުގައި ބޭނުންކުރާނީ ޓެޕް ބްރޭންޑާ އެފެންވަރުގެ ތެކެއްޗެވެ) މުސްލިމް ޝަވަރ، ޓޭންކަށް ފެންއަޅާ ހޮޅި ގުޅުމަށް އެންގަލް ވޭލް ހަރުކުރަންވާނެއެވެ.  ފާޚާނާ އަށް ވަންނަ ކޮންމެ ފެންލައިނެއް ބަންދުކުރެވޭގޮތަށް ސްޓޮޕް ވޭލް ހަރުކުރަންވާނެއެވެ. ކޮއްމެ ފާޚާނާއެއްގައި ވައި ބޭރުކުރެވޭ ގޮތަށް އެގްޒޯސްޓެއް ހަރުކުރަންވާނެއެވެ. 
· ފިޓިންގްސް ހަރުކުމަށް ބޭނުންކުރަންވާނީ އެސް.އެސް އިސްކުރެވެ.
· ފާޚާނާގައި ބޭނުންކުރާ ހުރިހާ ތަކެތި މަސައްކަތް ސުޕަވައިޒްކުރާ ފަރާތުން އެޕްރޫވްކުރަންވާނެއެވެ.
މުށިޖެހުމުގެ މަސައްކަތް: 
· ފާޚާނާގެ ތަޅުމުގައި ޖަހަންވާނީ "12×"12 އިންޗީގެ ނުކައްސާ ތަށިމުއްޓެވެ. ބިތުގައި ޖަހަންވާނީ "12×"24 އިންޗީގެ ތަށިމުއްޓެވެ. ފާޚާނާގެ ފާރުތަކުގައި ޖަހާމުށި ސީލިންގާހަމައަށް ޖަހަންވާނެއެވެ. އަދި މުށިޖެހުމަށްފަހު މުށިތައް ރީތިކޮށް ސާފުކުރަންވާނެއެވެ. 
· މަތީގައި ބަޔާންކޮށްފައިވާ ސައިޒްގެ މުށި މަސައްކަތާ ޙަވާލުވާފަރާތަށް ބާޒާރުން ނުލިބިއްޖެނަމަ، އަގަށް ބަދަލު ނާންނަގޮތަށް ވެރިފަރާތުގެ ހުއްދައާއެކު އެހެން ސައިޒެއްގެ ތަށިމުއްޓަށް ބަދަލުކުރެވިދާނެއެވެ.
· ތަޅުމުގައި މުށި ޖެހުމަށްފަހު، މަދުވެގެން 12 ގަޑިއިރުވަންދެން މުށިތަކުގެ މައްޗަށް އަރާއުޅުމާއި، ބަރުތަކެތި ބަހައްޓައި ހަދައިގެން ނުވާނެއެވެ.
· މުށިޖެހުމަށްފަހު ގްރޫވްތަކަށް މުއްޓާގުޅޭ ކުލައެއްގެ އެކަމަށް ޚާއްސަ ސިމެންތި އަޅަންވާނެއެވެ. އަދި މުށިޖެހުމަށްފަހު މުށިތައް ރީތިކޮށް ސާފުކުރަންވާނެއެވެ. ގްރޫވްތަކުގެ ސައިޒުގެ ގޮތުގައި ބަހައްޓާނީ 03 އެމް.އެމް އެވެ.
· މުށިޖެހުމަށް ބޭނުންކުރާނީ މުށިޖެހުމަށް ހައްސަ ކެމިކަލް ސިމެންތިއެކެވެ.
ފެންވައިރުކުރުމުގެ މަސައްކަތް: 
· ފާޚާނާގެ ފެންވައިރުކުރަންވާނީ "1 އިންޗިން "½ އިންޗިއަށެވެ. އަދި މިމަސައްކަތައް ބޭނުންކުރަންވާނީ ހައިޕްރެޝަރ ހޮޅިއާއި ފިޓިންސްއެވެ. އަދި ފާޚާނާގެ އެތެރޭގައި ފެން ބަންދުކުރެވޭ ވޭލް ހަރުކުރަންވާނެއެވެ. މީގެއިތުރުން މޫނުދޮންނަތައްޓާއި، ފާޚާނާގެ ފްލެސްޓޭންކާއި، ވަކިން ފެންބަންދުކުރެވޭގޮތަށް ވޭލްހަރުކުރަންވާނެއެވެ.
· ފާޚާނާއިން ޖަންކްޝަނަށް އަންނަކޮޅުގައި ފެށޭ ތާނގައި އޮތޯރިޓީ ކުޑަޖަންކްޝަނެއްހަދައި، ޖަންކްޝަން ކޮންކްރިޓްކޮށް ހަދަންވާނެއެވެ.
4) B4 ސެކްޝަންގެ މަސައްކަތް:
· މިހާރު ކޯޓުގައި ބޭނުންކުރާ ސައި ކޮޓަރިއަށް ބޭރުން ވަންނަން ހުރި ދޮރު ނެގުން. 
· އަދި ދޮރު ހުރި ފާރުގައި މަޢުލޫމާތު ކަރުދާހުގައިވާ ކުރެހުމާ އެއްގޮތަށް 6 އެމް.އެމް ކަޅު ބިއްލޫރި2 (ދޭއް) ކުޑަދޮރު ހަރުކުރަންވާނެއެވެ. (ކޯޓުގެ އެހެން މެޖިސްޓްރޭޓް ކޮޓަރިތައް ހުރިގޮތަށް) ކުޑަދޮރުގެ މިންތަކަކީ ދިގުމިނުގައި 1252 އެމް.އެމް އަދި އުސްމިނުގައި 948 އެމް.އެމް އެވެ.
· މިހާރު ކޯޓުގައި ބޭނުންކުރާ ސައިކޮޓަރި ތެރެއިން ޖެހިގެން ހުރި ސެކްޝަނަށް ވަންނަން ހުރި ދޮރު ބަންދުކުރުން. 
· މި ކޮޓަރި ތެރެއިން ކޯޓު ރޫމަށް ވަދެވޭ ގޮތަށް ދޮރެއް ކެނޑުން. އަދި ދީފައިވާ ކުރެހުމާ އެއްގޮތަށް ލަކުޑި ދޮރާއި ދޮރުފަތް ހަރުކުރަންވާނެއެވެ. މި ދޮރުފަތުގައި 04 ހުޅު ހަރުކުރަންވާނެއެވެ. އަދި ޔޭލް ބްރޭންޑް ނުވަތަ އެފެންވަރުގެ އަތްގަނޑުލީ ތަޅެއް ހަރުކޮށް ޑޯކްލޯޒަރ ހަރުކުރަންވާނެއެވެ. ޑޯކްލޯޒަރގެ ގޮތުގައި ބޭނުންކުރަންވާނީ ޔޭލް ބްރޭންޑް ނުވަތަ އެފެންވަރުގެ ޑޯކްލޯޒަރއެކެވެ. 
· ދޮރުފަތުގައި ލާންވާނީ މިހާރުވެސް ކޯޓުގެ އެހެނިހެން ދޮރާއި ދޮރުފަތްތަކުގައި ލާފައިވާ ކުލައިގެ ނުވަތަ އެއާއި ގާތްކުރާ އެ ފެންވަރުގެ ދަވާދެކެވެ.
· ފާރުން ރޭނި ބައިތަކުގައި ސިމެންތި ޖަހައި އޮމާންކޮށް، ވޯލްސީލަރު ލުމަށްފަހު 2 ކޯޓް ކުލަ ލާންވާނެއެވެ. 
· މި ރޫމްގެ އެތެރެއިން ޕާޓިޝަނެއް ޖަހައި ޕާޓިޝަންގައި އެތެރެ ފެންނަ ގޮތަށް ބިއްލޫރި ގަނޑެއް ހަރުކޮށް، މެޖިސްޓްރޭޓް ރޫމް ވަކިކުރަންވާނެއެވެ. އަދި އެ ރޫމަށް ވަނުމަށް ލަކުޑި ދޮރެއް ހަރުކުރަންވާނެއެވެ (ކޯޓުގެ އެހެން މެޖިސްޓްރޭޓް ކޮޓަރިތައް ހުރިގޮތަށް)
· ކޯޓުން ދޭމައުލޫމާތާ އެއްގޮތަށް ކޮންމެ ވޯކް ސްޓޭޝަނެއް ކައިރީ 12 އެމްޕިއަރުގެ (މަލްޓި) 3 ސޮކެޓް ހުންނަންވާނެ އެވެ. އަދި މެޖިސްޓްރޭޓް ކޮޓަރީގައި 12 އެމްޕިއަރު 6 ސޮކެޓް ހަރުކުރަންވާނެއެވެ. 
· ކޯޓުން ދޭ މައުލޫމާތާ އެއްގޮތަށް ކޮންމެ ވޯކް ސްޓޭޝަނެއް ކައިރީ ކެޓްސިކްސްގެ ނަރު އަޅައި ފޮއްޓާއި ފޭސްޕްލޭޓް ހަރުކުރަންވާނެއެވެ. އަދި ކޯޓުން ދޭ މައުލޫމާތާ އެއްގޮތަށް މެޖިސްޓްރޭޓް ކޮޓަރިއަށް ނެޓްވޯކް ކޭބަލް އަޅަންޖެހޭނެއެވެ. ޖެކް ގުޅާ ކްރިމްޕް ކުރާކަށް ނުޖެހޭނެއެވެ. ނަރުތަކުގެ އަނެއްކޮޅު ނެރެންވާނީ ނެޓްވޯކް ސްވިޗް ހުންނަންޖެހޭކަމަށް މައުލޫމާތުދީފައިވާ ދިމާލުގެ ފާރުގެ ސީލިންގ ފެށިގެން 6 އިންޗި ތިރިންނެވެ. މި ގޮތަށް ނެރޭ ކޮންމެ ކޭބަލެއްގައި 4 ފޫޓު ދިގުމިން ހުންނަންވާނެއެވެ. (ނެޓްވޯކް އެޅުމަށް ބޭނުންކުރާނީ ކޯޓުން ފޯރުކޮއްދޭ ނެޓްވޯކް ކޭބަލެވެ.)
5) ކޯޓްރޫމް ހެދުމުގެ މަސައްކަތް: މަޢުލޫމާތު ކަރުދާހާއިގުވާ ކުރެހުންތަކާ އެއްގޮތަށް ލީގަލް ސެކްޝަންގެ ގޮތުގައި ކޯޓުގައި މިހާރު ބޭނުންކުރާ ރޫމްގައި ކޯޓުރޫމް ހެދުމާ ގުޅޭ އެންމެހައި މަސައްކަތްތައް.
· ކޯޓުރޫމްގައި ސްޓޭޖް ހެދުން.
· ކޯޓުރޫމްގެ ސްޓޭޖްގެ ފަހަތުގައިވާ ބެކްޕެނަލް ހެދުން
· ކޯޓުރޫމްގެ ފަރުނީޗަރތައް ހެދުން
· މި ރޫމްގައި މިހާރު ހުރި ދެ ކުޑަދޮރު ނައްޓާލައި ފާރު ރާނާ އެތަނުގައި ވޯލްސީލަރ ލައި ކުލަލުން (ކުލަ ލާނީ ކޯޓު ރޫމުގައި ލާފައިވާ ކުލައާއި އެއްވައްތަރުގެ ކުލައެކެވެ.)
· މި ރޫމަށް މިހާރު ވަންނަން ހުރި ދޮރު ނެގުމަށްފަހު، ދީފައިވާ ކުރެހުމާ އެއްގޮތަށް ލަކުޑި ދޮރާއި ދޮރުފަތް ހަރުކުރަންވާނެއެވެ. މި ދޮރުފަތުގައި 04 ހުޅު ހަރުކުރަންވާނެއެވެ. އަދި ޔޭލް ބްރޭންޑް ނުވަތަ އެފެންވަރުގެ އަތްގަނޑުލީ ތަޅެއް ހަރުކޮށް ޑޯކްލޯޒަރ ހަރުކުރަންވާނެއެވެ. ޑޯކްލޯޒަރގެ ގޮތުގައި ބޭނުންކުރަންވާނީ ޔޭލް ބްރޭންޑް ނުވަތަ އެފެންވަރުގެ ޑޯކްލޯޒަރއެކެވެ.
· ކޯޓުން ދޭމައުލޫމާތާ އެއްގޮތަށް ގޮތަށް ކޯޓު ރޫމުގައި  12 އެމްޕިއަރުގެ ( މަލްޓި) 6 ސޮކެޓް ހުންނަންވާނެ އެވެ. 
· ކޯޓުން ދޭ މައުލޫމާތާ އެއްގޮތަށް ކޮންމެ ޕަވަރ ޕޮއިންޓެއް ކައިރިއަށް ކެޓްސިކްސްގެ ނަރު އަޅައި ފޮއްޓާއި ފޭސްޕްލޭޓް ހަރުކުރަންވާނެއެވެ. ޖެކް ގުޅާ ކްރިމްޕް ކުރާކަށް ނުޖެހޭނެއެވެ. ނަރުތަކުގެ އަނެއްކޮޅު ނެރެންވާނީ ނެޓްވޯކް ސްވިޗް ހުންނަންޖެހޭކަމަށް މައުލޫމާތުދީފައިވާ ދިމާލުގެ ފާރުގެ ސީލިންގ ފެށިގެން 6 އިންޗި ތިރިންނެވެ. މި ގޮތަށް ނެރޭ ކޮންމެ ކޭބަލެއްގައި 4 ފޫޓު ދިގުމިން ހުންނަންވާނެއެވެ. (ނެޓްވޯކް އެޅުމަށް ބޭނުންކުރާނީ ކޯޓުން ފޯރުކޮއްދޭ ނެޓްވޯކް ކޭބަލެވެ.)
· ކޯޓްރޫމްގެ ސްޓޭޖާއި، ކޯޓްރޫމްގައި މެރޫން ކުލައިގެ ކާޕެޓް އަޅަންވާނެއެވެ. ކާޕެޓް އަޅާއިރު، ޕީވީސީ ބޯޑަރ ފަތި އަޅައި، ދޮރުތަކާ ދިމާވާ ތަންތަނުގެ ކާޕެޓް ފަތި އަޅަންވާނެއެވެ. ކާޕެޓް ކޯޓުން އެޕްރޫވް ކުރަންވާނެއެވެ.
ކޯޓްރޫމްގެ ސްޓޭޖް ހެދުމުގެ މަސައްކަތް:
· ކޯޓުރޫމް ސްޓޭޖްގެ ދިގުމިނަކީ 13.15” ފޫޓެވެ. ފުޅާމިނަކީ 6.11 ފޫޓެއެވެ. ސްޓޭޖްގެ އުސްމިނަކީ 9 އިންޗިއެވެ. ސްޓޭޖަށް އެރުމަށް ހުންނަ 2 ދޮރުގެ ފުޅާމިނުގައި 6 އިންޗި އުސް 12 އިންޗި ފުޅާމިނުގެ ސިޑިއެއް ހަދަންވާނެއެވެ.
· ސްޖޭޖް ހެދުމަށް ބޭނުންކުރާނީ 18 އެމް.އެމްގެ ޕްލައިވުޑް ފިލައެވެ. 
· ސްޓޭޖް ހަދަންވާނީ ކުރެހުމާ އެއްގޮތައް ސްޓޭޖުގެ ހަތަރުބިތާއި މެދުގައި 18 އެމް.އެމްގެ ޕްލައިވްޑުއަޅައި ހުރަހައް 2 ފޫޓު 2 ފޫޓް ދުރުމިނުގައި 18 އެމް.ޢެމް ޕްލައިވްޑް ފިލައިން ފްރޭމްގަނޑު ހެދުމަށްފަހު، މަތީގައި 18 އެމް.އެމްގެ ޕްލައިވްޑް ފިލާ އަޅައިގެންނެވެ. ގިއުގަޑު ހެދުމަށާއި ފިލާހަރުކުރުމަށް ބޭނުންކުރާނީ 3 އިންޗީގެ އިސްކުރެވެ. ހުރިހާ އިސްކުރު ބޯތަކުގައި ޕްޓީލާގާނާ އެއްވަރު ކުރަންވާނެއެވެ. އަދި ސްޓޭޖުގެ މަތިން ފެންނަން ހުންނަ އަރިމަތި ކުރެހުމާ އެއްގޮތައް ބެކްޕެނަލާ އެއްގޮތް ވާގޮތަށެވެ.
· ރަތްކުލަ ނުވަތަ މެރޫންކުލައިގެ ކޯޓުން އެޕްރޫވްކުރާ ކާޕެޓް ސްޓޭޖުގެ މަތީގައާއި ސްޓޭޖްގެ ސިޑީގައި އަޅަންވާނެއެވެ. ސެޓޭޖުގައި ކާޕެޓް އެޅުމަށްފަހު، ބޯޑަރުފަތި ވަށައިގެން އަޅަންވާނެއެވެ. ފަތިގަނޑުގެ ފުޅާމިނުގައި 305 އެމް.އެމް ބޯމިނުގައި 12 އެމް.އެމް ހުންނަންވާނެއެވެ. އަދި ސްޓޭޖްގެ މަތިން ފެންނަން ހުންނަ ކަނުގަ ލަކުޑި ކަންފަތި ބޯޑަރުގެ ގޮތުގައި އަޅަންވާނެއެވެ. 
· ކޯޓް ރޫމްގެ ވަށައިގެން ބޯޑަރު ފަތި އަޅަންވާނެއެވެ. ބޯޑަރުގެ ފުޅާމިނުގައި 60 އެމް.އެމް ބޯމިނުގައި 12 އެމް.އެމް ހުންނަންވާނެއެވެ. ހުރިހާ ބޯޑަރުތައް ހަރުކުރާނީ އިސްކުރުޖަހައިގެންނެވެ. އިސްކުރުބޯތަކުގައި ޕުޓީއަޅައި އޮމާންކޮށް ފަތިގަނޑު ވަރުނީސްކުރަންވާނެއެވެ.
ކޯޓުރޫމްގެ ބެކްޕެނަލް ހެދުން:
· ކޯޓުރޫމްގެ ބެކްޕެނަލް ހަދާނީ ބެކްޕެނަލް ހެދުމަށް ކުރެހުމުގައި ދައްކާފައިވާ މެޓީރިއަލްސް ބޭނުންކޮށްގެން ކުރެހުމުގައިވާ ގޮތަށެވެ. ބެކްޕެނަލްގެ ފުޅާމިނަކީ ކޯޓްރޫމްގެ ފުޅާމިނެވެ. އުސްމިނަކީ ކޯޓްރޫމްގެ އުސްމިނެވެ.
· މިގޮތުން ޕެނަލް ހަރުކުރުމަށް ބޭނުންކުރާ ފަތީގެ ގޮތުގައި ބޭނުންކުރާނީ 50 އެއެމްއެމްގެ ހާޑްވުޑް ލަކުޑި ފައްޗެއްވެ.  ފާރުގައި ފަތި ހަރުކުރާނީ 2 ފޫޓު 2 ފޫޓުގެ ދުރުމިނުގައެވެ. ޕެނަލްގެ އެންމެ މަތީ ލަކުޑި ފަތީގެ ދަށުން ކުރެހުމުގައި ދައްކާފައިވާ ތަނުގައިވެސް ފަތި އަޅަންވާނެއެވެ.
· ޕެނަލްގައި ހަރުކުރާ ނަޔާތޯ ފިލާ ތަތްކުރުމުގެ ކުރިން 3 އެމްއެމްގެ އާދައިގެ ޕްލައިވުޑް ފިލާ ރަނގަޅަށް ލެވެލްކޮށް ބިތުގައި ޖަހަންވާނެއެވެ. 
· ބޭރަށް ފެންނަބައިގައި ޖަހާ ފިލާގެ ގޮތުގައި ބޭނުންކުރާނީ ނަޔާތޯ ޕްލައިޑް 3 އެމްއެމްގެ ފިލައެވެ.
· ނަޔާތޯ ފިލާގައިހަރުކުރާ ފަތިތަކުގެ ގޮތުގައި ބޭނުންކުރާނީ ގޮއްނެއް ރެޑްމެރެންޓީ ލަކުޑި ފައްޗެވެ.  
· ޕެނަލްގައި ހަރުކުރާ ނަޔާތޯ ފިލަޔާއި، ނަޔާތޯ ފިލާގައި ހަރުކުރާ ފަތިތައް ހުންނަންވާނީ ރަނގަޅަށް އޮމާންކޮށް ވަރުނީސްކޮށްފައެވެ. ވަރުނީސްގެ ގޮތުގައި ބޭނުންކުރާނީ ކްލިއަރ ވަރުނީސްއެކެވެ. 
· ޕެނަލްގައި ހަރުކުރާ ނަޔާތޯ ޕްލައިވްޑް ފިލާ ހަރުކުރަންވާނީ މަތިން ތިރިއަށް ދިގުމިން ހުންނަގޮތަށެވެ.
· ޕެނަލްގެ ފުޅާމިން ބަހައްޓާނީ ޕެނަލް ހަރުކުރާ ފާރުގެ ފުޅާމިނެވެ. އުސްމިން ބަހައްޓާނީ ސްޓޭޖްގެ މަތީކައިރިން ފެށިގެން ސީލިންގއާ ހަމައަށެވެ. ކޯނިސްބޯޑަރ އަޅާފައިވާނަމަ، ކޯނިސްބޯޑަރގެ ތިރީގައިރިއާ ހަމައަށެވެ. 
· ބެކްޕެނަލް ހަރުކުރުމަށް ފާރުގައި ފަތިއެޅުމަށްފަހު، އާދައިގެ ޕްލައިވްޑްފިލާ އިސްކުރު ޖަހައި ރަހައަށް ހަރުކުރުމަށްފަހު، ނަޔާތޯ ޕްލައިވުޑް ފިލާ ބަހައްޓަންވާނީ ރަހަކުރުމަށްފަހު، ހުރިހާ ހިސާބެއް ރަހައަށްވާގޮތައް ރަނގަޅަށް ތަތްކޮށްފައެވެ. ދެފިލާ ޖެހޭތަން ހުންނަންވާނީ ހިމޫންކޮށް އެއްވަރުކުރެވިފައެވެ. 
· ފާރުގައި ހަރުކުރާ ފަތިކާއި، ޕްލައިވްޑް ފިލާގައި ސޮލިގްނަމް އުނގުޅަންވާނެއެވެ. 
· ޕެނަލްގައި ނަޔާތޯ ފިލާ ހަރުކުރާއިރު، ފުރަމަތަ ފިލާ ހަރުކުރަންވާނީ ޕެނަލްގެ މެދަށްވާގޮތަށެވެ. ދެންޖަހާ ފިލާތައް ޖަހަންވާނީ ދެފަރާތައް ހަމަހަމަވާ ގޮތަށެވެ.
· ކުރެހުމުގައި އާޔަތްފިލާ ހަރުކުރުމަށް ދައްކާފައިވާ ތަނުގައި ގޮޅި ބޯޑަރ އަޅާނީ އާޔަތްފިލާ ހަރުކުރުމަށް، 56 އިންޗީގެ ބައެއް ބޭއްވުމަށް ފަހުގައެވެ. ބިއްގަނޑު ހަދާފަރާތުން އާޔަތް ފިލާ ހަދާކަށް ނުޖެހޭނެއެވެ.
ކޯޓުރޫމްގެ ސްޓޭންޑަރޑް ފަރުނީޗަރ ޖެހުމުގެ މަސައްކަތް
· 01 ޖަޖުންގެ މޭޒް، 1862 އެމް.އެމް ދިގު، 762 އެމް.އެމް ފުޅާ، 488 އެމް.އެމް އުސް، ކުރެހުމާއެއްގޮތަށް ޖެހުން.
· 02 ޚަސްމުންގެ ކޮށިގަނޑު، 1524 އެމް. އެމް ދިގު، 450 އެމް.އެމް ފުޅާ، 488 އެމް.އެމް އުސް، ކުރެހުމާއެއްގޮތަށް ޖެހުން
· 01 ހެކިވެރިންގެ މޭޒް 700 އެމް.އެމް ދިގު، 450 އެމް.އެމް ފުޅާ، 875 އެމް.އެމް އުސް، ކުރެހުމާއެއްގޮތަށް ޖެހުން
· 01 ކޯޓު އޮފިސަރގެ ކޮށިގަނޑު، 1200 އެމް.އެމް ދިގު، 450 އެމް.އެމް ފުޅާ، 875 އެމް.އެމް އުސް، ކުރެހުމާ އެއްގޮތައް ޖެހުން
· 02 ވޯލްބޯޑު ޖަޖުންގެ މޭޒު އަތުރާލުމަށްފަހު ބާކީ ހުންނަ ތަނުގައި 875 އެމް.އެމް އުސް، 1540 އެމް.އެމް ދިގު، ކުރެހުމާ އެއްގޮތައް ހަދަންވާނެއެވެ. 
· 03 ދޮރުފަތް 500 އެމް.އެމް ފުޅާ، 875 އެމް.އެމް އުސް ކުރެހުމާ އެއްގޮތައް ޖަހައި ތަންޑު އަޅައި ހުޅުހަރުކޮށް ހަރުކުރަންވާނެއެވެ. 
· މޭޒުތައް ހަދަންވާނީ، ދީފައިވާ ޑީޓެއިލްސް ކުރެހުންތަކުގައި ފާހަގަކޮށްފައިވާ މެޓީރިއަލްސް ބޭނުންކޮށްގެން ކުރެހުމުގައި މޭޒު ހެދުމަށް ދައްކާފައިވާގޮތަށެވެ.
· 02 ދިދަދަނޑި (ލަކުޑި) (ސްޓޭޖުގައި ބަހައްޓައި) ދިދަނޑި ހަދަންވާނީ ގޮށާއި ހޮއިނުހުންނަ ރެޑްމެރެންޓީ ލަކުނޑި ބޭނުންކޮށްގެންނެވެ. ދަނޑިއާއި ބުޑު އަދި ގޮބު ރަނގަޅަށް އޮމާންކޮށް ވަރުނީސްކުރަންވާނެއެވެ. ދިދަދަނޑީގެ ބުޑުގަނޑު ރީތި ޑިޒައިނަކަށް ހަދަންވާނެއެވެ. ބުޑުގަނޑުގެ ވަށަމިނުގައި 32 އިންޗި ހުންނަވާނެއެވެ. ދަނޑީގެ ބުޑުގެ ވަށަމިނުގައި 7 އިންޗި ހުންނަންވާނެއެވެ. ދަނޑީގެ މަތީކޮޅުގެ ވަށަމިނުގައި 4 އިންޗި ހުންނަންވާނެއެވެ. ދަނޑީގެ ދިގުމިނަކީ 6 ފޫޓް 4 އިންޗިއެވެ. ދިދަދަނޑީގެ ގޮބުރީތި ޑިޒައިނަކަށް ހަދަންވާނެއެވެ. ކޮންމެ ދިދަދަނޑިއަކާއެކު ދިދަވާ އަޅުވާ ދެހޫކު ހިމެނިފައި ހުންނަންވާނެއެވެ. 
· ކުރެހުމުގައިވާގޮތަށް ކޯޓުރޫމްގެ ޑިވައިޑަރ ހަދަންވާނެއެވެ.
· މޭޒުތައް ހަދަންވާނީ، ދީފައިވާ ޑީޓެއިލްސް ކުރެހުންތަކުގައި ފާހަގަކޮށްފައިވާ މެޓީރިއަލްސް ބޭނުންކޮށްގެން ކުރެހުމުގައި މޭޒު ހެދުމަށް ދައްކާފައިވާގޮތަށެވެ.
· ބީއޯކިއުގައިވާގޮތަށް އޮފީސް ފަރުނީޗަރ ސަޕްލައިކޮށް ރާވައިދޭންވާނެއެވެ. ފަރުނީޗަރ ވެރިފަރާތުން އެޕްރޫވް ކުރަންވާނެއެވެ.
6) ސައި ކޮޓަރި ބަދަލުކުރުމުގެ މަސައްކަތް؛ ކުރެހުމުގައިވާ ގޮތަށް ސައިކޮޓަރު ހެދުމަށް ހަމަޖެހިފައިވާ ރޫމަށް މިހާރުގެ ސައިކޮޓަރީގެ ހުރި އެންމެހައި ތަކެތި ބަދަލުކުރުމުގެ މަސައްކަތް
· މިހާރުގެ ސައިކޮޓަރީގައި ހުރި ކަބަޑުސެޓް، ސިންކް ނެއްޓުމަށްފަހު އައު ސައިކޮޓަރީގައި ހަރުކުރުން
· ސިންކުން ފެންދާ ހޮޅި ލައިން އަޅައި ޖަންގްޝަނެއް ބަހައްޓައި ހޮޅިލައިނަށް ގުޅުން.
· އައު ސައިކޮޓަރިން ކޯޓުގެ ގޯތި ތެރެއަށް ބޭރަށް ނުކުމެވޭގޮތަށް ލަކުޑި ދޮރެއް ހަރުކޮށް ދޮރުފަތް އެރުވުން.
· މި ދޮރު ހަރުކުރާނީ ކޯޓުން ދޭ އިރުޝާދާ އެއްގޮތަށް އެކްސެސް ކޮންޓްރޯލް ލެވޭ ގޮތަށެވެ. 
7) ސެކިއުރިޓީ ރޫމް
· ރެސެޕްޝަން އޭރިއާގެ ހުޅަންގުފަރާތުގައި ވާ ފާޚާނާއާ އިން ވެގެން 2150 އެމްއެމްގެ ފާރެއް ރޭނުން
· ރޭނި ފާރާއި ކޯޓުގެ ފާރާއި ދެމެދު ފާރު ކޮޅެއް ރާނައި ދެ ފާރު ގުޅުވާލުން
· ފާޚާނާގައި މިހާރު ހުރި ދޮރު ނައްޓައި ސެކިއުރީޓީ ރޫމް އެތެރެއިން ދޮރެއް ކަނޑައި ހަރުކުރުން. 
· ސެކިއުރިޓީ ރޫމަށް ބޭރުން ވަދެވޭ ގޮތައް ދޮރެއް ކަނޑައި ދޮރަކާއި ދޮރުފަތެއް ހަރުކުރުން
· ސެކުރިޓީ ރޫމްގެ ރޭނި ދެ ފާރުގައި ސިމެންތިޖަހާ ވޯލް ސީލަރ ލައި 2 ކޯޓު ކުލަލުން
· ބޭރުން ވަދެވޭ ގޮތަށް ހަރުކުރި ދޮރުގައި ޔޭލް ނޫނީ އެފެންވަރުގެ ތަޅެއްލައި ޑޯ ކްލޯޒަރ ހަރުކުރުން
· ސެކިއުރީޓީ ރޫމަށް ކަރަންޓު ވަޔަރިންގ އަޅައި 2 ބޮކި ހަރުކޮށް 12 އެމްޕިއަރުގެ 5 ސޮކެޓު އަދި 15 އެމްޕިއަރުގެ 1 ސޮކެޓް ހަރުކުރުން
8) ޕާޓިޝަނެއް ޖެހުން
· B2 ސެކްޝަން އާއި B3 ސެކްޝަންއާ ދެމެދު ޕާޓިޝަނެއް ޖެހުން.
· ޕާޓިޝަންގެ ދެފަރާތުގައި ވޯލްސީލާރ ލުމަށްފަހު 2 ކޯޓު ކުލަ ލާންވާނެއެވެ. ވޯލް ސީލާރ އާއި ކުލަލުމަށް ބޭނުން ކުރަންވާނީ ނިޕޯން ބޭސް1 އިން ހެދިފައިވާ ވިނިލެކްސް ފެންވަރުގެ ކުލައަކަށެވެ. އަދި ޕާރޓިޝަންގެ ދެފަރާތުގައި ތަޅުމުން ފެށިގެން 70 އެމްއެމްގެ ފުޅާމިނުގައި 10 އެމްއެމް ބޯމިނުގެ ލަކުޑި ބޯޑަރެއް ޕާޓިޝަންގެ ދެފަރާތުގައި އަޅައި ދަވާދުލާން ވާނެއެވެ. 
އިތުރު މައުލޫމާތު:

· މުށިޖެހުމަށް ބޭނުންކުރަންވާނީ ކޯޓުގައި ޖަހާފައިވާ މުއްޓާ އެންމެ ވައްތަރު ކުލައެއްގެ 300 × 300 އެމްއެމްގެ މުއްޓެކެވެ. 
· ވޯލްސީލާ އާއި ކުލަލުމަށް ބޭނުން ކުރަންވާނީ ނިޕޯން ބޭސް1 އިން ހެދިފައިވާ ވިނިލެކްސް ފެންވަރުގެ ކުލައެކެވެ.  
· ސޮކެޓް ބޭނުންކުރާނީ އޭބީބީ ނުވަތަ އެ ފެންވަރުގެ އެއްޗެކެވެ. 
· ބޮކި ވާންވާނީ ކޯޓުގައި ހަރުކޮއްފައިވާ ވައްތަރުގެ އެއް ސައިޒެއްގެ ބޮއްކަށެވެ. 
· ތަޅު އަދި ޑޯކްލޯޒަރ ޔޭލް ބްރޭންޑުގެ ނޫނީ އެފެންވަރުގެ އެއްޗެކެވެ. 
ކަރަންޓާއި ނެޓްވޯކް ވައިރިންގެ މަސައްކަތް:
· މައުލޫމާތާ އެއްގޮތަށް ކަރަންޓްވައިރުކުރަންވާނެއެވެ. ސިލިންގމަތިންނާއި، ތަޅުންދަށުން އަދި ފާރުތަކަށް އަޅާ ނަރުތަކަށް ކޮންޑިޔުޓް ހޮޅިއަޅައި، ކަރަންޓްވައިރު ކުރުމުގެ ޤަވަޢިދާ އެއްގޮތަށް ކަރަންޓުވައިރު ކުރަންވާނެއެވެ. ޕަވަރ ސޮކެޓްތަކަށް ބޭނުންކުރާނީ 2.5 އެމް.އެމްގެ ކަރަންޓް ނަރެވެ. ލައިޓާއި ފަންކާތަކަށްވެސް ބޭނުންކުރާނީ 2.5 އެމް.އެމްގެ ކަރަންޓް ނަރެވެ. ޢިމާރާތުގައި ބޭނުންކުރުމަށް ކޮންޓްރެކްޓަރ ހޯދާނަރުތައް މަސައްކަތުގެ ސުޕަވައިޒަރަށް ދައްކައި އެޕްރޫވް ކުރަންވާނެއެވެ.
· އެތެރޭގެ ހުރިހާ ދިއްލުންތަކަށާއި، ސޮކެޓްތަކަށް ކަރަންޓް ވައިރުކުރުމުގެ ޤަވަޢިދާ އެއްގޮތަށް ސާރކިޓް ގުޅަންވާނެއެވެ. މި ގޮތުން 10 އެމްޕެއަރުގެ 01 ސާކެޓަށް 06 ލައިޓް، 16 އެމްޕެއަރުގެ 01 ސާކެޓަށް 04 ސޮކެޓް، އަދި ކޮންމެ 01 އެއަރކަންޑިޝަން ސޮކެޓަކަށް 16 އެމްޕެއަރގެ 01 ސާކެޓް ގުޅަންވާނެއެވެ. (އެޑްމިން އޭރިއާ އަދި ލީގަލްސް ސެކްޝަން ވަކިން ކޮންމެ ބަޔަކަށް)
· ޑީބޯޑު ބަހައްޓަންވާނީ ކަރަންޓްވައިރު ކުރުމުގެ ޤަވައިދުތަކާއި އެއްގޮތަށެވެ. ހުރިހާ ސޮކެޓްތަކަކާއި، ސްވިޗްތަކަކީ ކްލިޕްސަލް ނުވަތަ އޭ.ބީ.ބީ ނުވަތަ ހެގަރ ބްރޭންޑް ނުވަތަ އެ ފެންވަރު ތަކެތިކަމަށް ވާންވާނެއެވެ. އެއަރކަންޑިޝަން ސޮކެޓެއް ފިޔަވައި އެހެން ހުރިހާ ސޮކެޓްތަކެއް ހުންނަންވާނީ ފަތި ފައިކަށި (މަލްޓި) އެއްޗިއްސެވެ. ޢިމާރާތުގެ ފާރުތަކުން ބާލާ ކަރަންޓްވައިރިން ހުންނަންވާނީ ފާރުކަނޑާ ކޮންޑިޔުޓް ހޮޅިލައްވާ ފާރުތެރޭގައި ވަޅުލެވިފައެވެ. 
· ޢިމާރާތުގައި ހަރުކުރާ ލައިޓް އެއަރކަންޑިޝަންތަކަށް އަދި ސޮކެޓްތަކަށް ވަކި ޑީބޯޑެއް ހަރުކުރަންވާނެއެވެ. ( އެޑްމިން އޭރިއާ އަދި ލީގަލްސް ސެކްޝަން ވަކިން ކޮންމެ ބަޔަކަށް )
· ކޯޓުގައިވަނީ 3 ފޭސް ކަރަންޓުކަމުން ކަރަންޓޫ ސާމާނު ގުޅާނީ ފޭސް ބެލެންސް ވާ ގޮތަކަށެވެ. 
· ކުރެހުމުގައިވާ ގޮތަށް ކޮންމެ ވޯކްސްޓޭޝަނެއް ކައިރީ 12 އެމްޕިއަރުގެ (މަލްޓި) 3 ސޮކެޓް ހުންނަންވާނެއެވެ. 
· އެޑްމިން އޭރިއާގައި 6 ބޮކި ހަރުކުރަންވާނެއެވެ. އަދި ލީގަލްސް ސެކްޝަންގައި 5 ބޮކި ހަރުކުރަންވާނެއެވެ. 
· އެޑްމިނިސްޓްރޭޓަރ ކޮޓަރީގައި 12 އެމްޕިއަރުގެ 6 ސޮކެޓް މައުލޫމާތާ އެއްގޮތަށް ހަރުކުރަންވާނެއެވެ.
· އެއަރކޮންޑިޝަނަރ ގުޅުމަށް 15 އެމްޕިއަރގެ 4 ސޮކެޓް، އެޑްމިނިސްޓްރޭޓަރ ކޮޓަރީގައި 15 އެމްޕިއަރގެ 1 ސޮކެޓް
· ލީގަލްސް ސެކްޝަނުގައި އެއަރކޮންޑިޝަނަރ ގުޅުމަށް 15 އެމްޕިއަރގެ 3 ސޮކެޓް
· އެޑްމިނިސްޓްރޭޓަރ ކޮޓަރީގައި 2 ބޮކި ހަރުކުރަން ވާނެއެވެ. 
· ކުރެހުމުގައިވާ ގޮތަށް ކޮންމެ ވޯކްސްޓޭޝަނެއް ކައިރީ އަދި އެޑްމިނިސްޓްރޭޓަރ ކޮޓަރީގައި، ކެޓްސިކްސްގެ ނަރު އަޅައި ފޮއްޓާއި ފޭސްޕްލޭޓް ހަރުކުރަންވާނެއެވެ. ޖެކް ގުޅާ ކްރިމްޕް ކުރާކަށް ނުޖެހޭނެއެވެ. ނަރުތަކުގެ އަނެއްކޮޅު ނެރެންވާނީ ނެޓްވޯކް ސްވިޗް ހުންނަންޖެހޭކަމަށް މައުލޫމާތުދީފައިވާ ދިމާލުގެ ފާރުގެ ސީލިންގ ފެށިގެން 6 އިންޗި ތިރިންނެވެ. މި ގޮތަށް ނެރޭ ކޮންމެ ކޭބަލެއްގައި 4 ފޫޓު ދިގުމިން ހުންނަންވާނެއެވެ. (ނެޓްވޯކް އެޅުމަށް ބޭނުންކުރާނީ ކޯޓުން ފޯރުކޮއްދޭ ނެޓްވޯކް ކޭބަލެވެ.)
· ޑޯލޮކަށް އަޅާ ނެޓްވޯކް ނަރުތައް ބަހައްޓާނީ، 1200އެމްއެމް އުސްމިނުގައެވެ. ފޮށި ހަރުކޮށް ހުސްމަތިގަޑެއް ހަރުކުރަންވާނެއެވެ. ނަރުތަކުގެ އަނެއްކޮޅު ގެންދާނީ ނެޓްވޯކް ސްވިޗް ބެހެއްޓުމަށް މައުލޫމާތު ދީފައިވާ ތަނަށެވެ.  
· ކަރަންޓް ވައިރުކުރުމުގެ މަސައްކަތް ކުރަންވާނީ، ކަރަންޓް ވައިރު ކުރުމުގެ ލައިސަންސް އޮންނަ ފަރާތަކުންނެވެ. ކަރަންޓް ވައިރުކޮށް ނިމުމުން ކަރަންޓްވައިރު ޓެސްޓްކޮށް މައްސަލައެއް އުޅޭނަމަ އެކަމެއް ރަނގަޅުކޮށް މަސައްކަތް ސްޕަވައިޒްކުރާ ފަރާތަށް ދައްކައި، ކަރަންޓް ޗެކުރުމަށް ރަށުގައި ކަނޑައަޅާފައިވާ މުއައްސަސާ މެދުވެރިކޮށް ކަރަންޓް ވައިރިންގ ޗެކް ކުރަންވާނެއެވެ. 
· މިމަސައްކަތް ކުރަމުންގެންދާއިރު ބައެއް ކަހަލަތަކެތި ކުރިން ފާހަގަކުރެވުނު ތަންނޫން އެހެން ތަނަކަށް ބަދަލުކުރުން ކަހަލަ ގެންނަންޖެހޭ ކުދިކުދި ބަދަލު މަސައްކަތްކުރުވާ ފަރާތުން އެދިއްޖެނަމަ އެބަދަލެއް ގެނެސްދޭންވާނެއެވެ. 
ކޮންކްރީޓްގެ މަސައްކަތުގައި ބޭނުންކުރަންޖެހޭ މިންގަނޑުތައް 
· ލީންކޮންކްރިޓް ފިޔަވައި ހުރިހާ ކޮންކްރީޓެއް ގަށަންވާނީ (1ސިމެންތި، 2ވެލި، 3 ހިލަ) 1.2.3 ގެ ރޭޝިއޯއަށެވެ. 
· ލީންކޮންކްރިޓް އެޅުމަށް ކޮންކްރިޓް ގަށަންވާނީ (1ސިމެންތި، 2ވެލި، 6 ހިލަ) 1.2.6 ގެ ރޭޝިއޯއަށެވެ.
· ހުރިހާ ކޮންކްރީޓް ގަށަންވާނީ ކިސަޑާއި ކުނިނެތް ސާފު ހިލަޔާއި، ހިލަވެލި ބަރާބަރު މިނަށް އަޅައިގެންނެވެ. 
· މަސައްކަތަށް ބޭނުންކުރަންވާނީ އައިއެސްއޯ ގެ މިންގަނޑަށް ފެތޭ ސިމެންތިއެކެވެ. 
· ކޮންކްރީޓް ދަގަނޑަށް ބޭނުންކުރަންވާނީ ޑީޓެއިލް ކުރެހުމުގައި ދައްކާފައިވާ ސައިޒުގެ ދަގަނޑެވެ. ދަބަރުޖަހާފައިވާ ދަގަނޑު ބޭނުންކޮށްގެން ނުވާނެއެވެ.
· ފައުންޑޭޝަނާއި، އަދި ތަނބުތަކުގެ ދަގަނޑުބެރި ބަންނަންވާނީ ދީފައިވާ ކުރެހުމުގައި ބަޔާންކޮށްފައިވާގޮތަށެވެ.
· ހުރިހާ ދަގަނޑެއް ބަނުމަށް ބޭނުންކުރާ ނަރަކީ ދަބަރު ނުވަތަ ދަމިލަ ނުޖަހާ އައު ނަރުކަމުގައިވާންވާނެއެވެ.
· ރިންގް ދަގަނޑަށް ބޭނުންކުރަންވާނީ 6 އެމް.އެމްގެ ދަގަނޑެވެ. 
· ރިންގް ބަންނަންވާނީ ޑީޓެއިލް ކުރެހުމުގައި ދައްކާފައިވާ ގޮތަށެވެ.
· ކޮންކްރިޓް ފަށަލަ (ކަވަރިންގ) ގެ ބޯމިނަކީ 40 އެމް.އެމް އެވެ. 
· މި މަސައްކަތުގެ ތެރޭގައި ހިމެނޭ ގްރައުންޑްލެވެލްއިން ތިރީގައިހުންނަ ހުރިހާ ކޮންކްރިޓް އަދި ފާރުގެ ބައިތަކުގައި ވޯޓަރޕްރޫފް މެޓީރިއަލެއް އުނގުޅައި ވޯޓަރޕްރޫފް ކުރަންވާނެއެވެ. 
· ފައުންޑޭޝަން ބީމާއި ކޮލަމްތަކަށް ކޮންކްރިޓްއެޅުމަށްފަހު، ތައްގަނޑުތައް ނައްޓަންވާނީ މަދުވެގެން 48 ގަޑިއިރު ވުމަށްފަހުގައެވެ. ރޫފްބީމްގެ ތައްގަނޑުތަކައާއި ދަށުންވިއްދާފަހުންނަ ޖެކްތައް ނައްޓަންވާނީ ކޮންކްރިޓް އަޅާނިމޭތާ މަދުވެގެން 72 ގަޑިއިރު ވުމަށްފަހުގައެވެ.  ކޮންކްރިޓް އެޅުމަށްފަހު ކޮންކްރިޓްގަނޑު ރަނގަޅަށް ހިކެންދެން ފެންޖަހަންވާނެއެވެ.
ދޮރާއި، ދޮރުފަތް ހަރުކުރުމުގެ މަސައްކަތް:
· ކުރެހުމުގައިވާގޮތަށް ޢިމާރާތުގައި ބަހައްޓަންޖެހޭ ދޮރުތަށް ބަހައްޓަންވާނެއެވެ. 
· ބޮޑުދޮރުތަކުގެ ކަނީގެ ފުޅާމިން ބަހައްޓާނީ، ފާރުގެ ފުޅާމިނަށެވެ. ބޯމިނަކީ "2އެވެ.  ކަނީގެ ވަށައިގެން 2 އިންޗީ ގެ ބޯޑަރ، ރޫޓަރު ކޮށްފައިވާ ފަތި ބޭނުންކޮށްގެން އަޅަންވާނެއެވެ.
· ޢިމާރާތުގެ އެތެރޭގެ ބޮޑުދޮރުފަތްތަކަށް ހުންނަންވާނީ ޕޮލިޝްކޮށްފައިވާ ރެޑީމޭޑް ސޮލިޑްލަކުޑީގެ ރަނގަޅު ފެންވަރު ދޮރުފަތެވެ. 
· ދޮރުތަކުގެ މިންތައް ޑޯޝެޑިއުލްގެ ކުރެހުމުން އެނގޭނެއެވެ.
· ޢިމާރާތުގެ ކުޑަދޮރުތަކާއި، ފެންލައިޓްތައް ކުރެހުމުގައިވާގޮތަށް އެލްމެނިޔަމުން ހަދައި، ކަޅު ބިއްލޫރިލައްވާ ދޮރުފަތްތަކާއި ފެންލައިޓްތަކުގެ ދޮރުފަތްތައް ހަރުކުރަންވާނެއެވެ. ބޭރަށްހުރި ހުރިހާ ކުޑަދޮރަކާއި ފެންލައިޓްތަކުގައި އެލްމެނިއަމް ގްރިލްޖަހަންވާނެއެވެ. ކުޑަދޮރުތަކާއި، ފެންލައިޓްތަކުގެ ދޮރުފަތްތަކަށް ހުންނަންވާނީ ރަނގަޅަށް ޕެކިން ލައްވާފައެވެ. ތަންޑާއެކު އަތްގަނޑު ހަރުކޮށްފައެވެ.
· ދޮރުތަކުގައި ގްރިލް ޖަހާއިރު ބުރިގުޅުވައިގެންނުވާނެވެ. ކުދި ދޮރުތަކުގައި ގްރިލްޖަހާއިރު ފެންލައިޓްބައި ވަކިން ދޮރުފަތްބައި ވަކިން ގްރިލްޖެހިދާނެއެވެ.
· ބޭރު ބޮޑުދޮރުގެ ކޮންމެ ދޮރުފަތެއްގެ އެތެރެފަރާތާއި ބޭރުފަރާތުގައި 12 އިންޗީގެ އެސް.އެސް އަތްގަނޑު ހަރުކުރަން ވާނެއެވެ. މިފަދަ ދޮރުތައް ހަރުކުރުމަށް ބޭނުންކުރާ ހުޅު ބޭނުންކޮށްގެން ދޮރުފަތްތައް ހަރުކޮށް ޑޯކްލޯޒަރ ހަރުކުރަންވާނެއެވެ. އަދި D1 ދޮރަކީ ދެ ދޮރުފަތުގެ ދޮރަކަށްވާތީ، އެފަދަ ދޮރުތަކުގައި ހަރުކުރާ ވައްތަރުގެ 02 ތަޅު ހަރުކުރަންވާނެއެވެ. 
· ކޮންމެ ބޮޑުދޮރުފަތެއްގައި އަތްގަނޑުލީ ތަޅަކާއި، މަދުވެގެން، 4 އިންޗީގެ އެސްއެސް 4 ހުޅު ހަރުކުރަންވާނެއެވެ. އަދި ކޮންމެ ބޮޑުދޮރު ފަތެއްގައި ޑޯކްލޯޒަރ ހަރުކުރަންވާނެއެވެ. އެތެރޭގެ ދޮރުފަތްތަކުގައި ހަރުކުރާނީ ފެންވަރު ރަނގަޅު އަތްގަނޑުލީ ތަޅެވެ. 
· ފާޚާނާގައި ހުންނަންވާނީ އެލްމެނިއަމް ދޮރުފަތުގައި ކްލައިޑިން ޖަހާފައެވެ. މި ދޮރުފަތުގައި ތަޅު ހަރުކުރަންވާނެއެވެ.
· އިމާރާތުގެ އެތެރޭގެ ދޮރުތަކުގައި ސޭންޑަރ އަޅައި އޮމާންކުރުމަށްފަހު ވްޑްޑައިލާ ދޮރާއި ދޮރުފަތްތަކުގެ ކުލަ އެއްގޮތް ކުރަންވާނެއެވެ. ދޮރާއި ދޮރުފަތްތަކުގައި އެއްވެސް ކުރަކި ކަމެއް ހުރެގެން ނުވާނެއެވެ. ހުންނާވާނީ ރިއްޗައް އޮމާންކޮށެވެ.
· D2a ޖަހާފައިވާ ބޮޑުދޮރުތަކުގެ ދޮރުފަތުގެ އެއްގޮޅިއަށް 6 އެމް. އެމްގެ ހުދުބިއްލޫރިކޮޅެއް ލައްވަން ވާނެއެވެ.
އެއަރކަންޑިޝަން ހަރުކުރުމުގެ މަސައްކަތް:
· އެޑްމިން އޭރިއާގައި 24000 ބީޓީޔޫ ގެ 2 އެއަރ ކަންޑިޝަން ލީގަލްސް ސެކްޝަންގައި 18000 ބީޓީޔޫގެ 2 އެއަރ ކަންޑިޝަން އަދި ސީއޭ ކޮޓަރީގައި 9000 ބީޓީޔޫގެ އެއް އެއަރ ކަންޑިޝަން ހަރުކުރަންވާނެއެވެ. 
· މެޖިސްޓްރޭޓް ކޮޓަރީގައި 12000 ބީޓީޔޫގެ އެއް އެއަރ ކަންޑިޝަން ހަރުކުރަންވާނެއެވެ. 
· ކޯޓުގެ ޢިމާރާތުގެ އެއަރކަންޑިޝަން ބެހެއްޓުމަށް ބޭނުންވާ މެޝިނާއި އެންމެހައި ތަކެތި ހޯދައިގެން އެއަރކަންޑިޝަން ހަރުކުރުމަށް ތިރީގައިވާ ގޮތުގެމަތިން މަސައްކަތްކުރާނީ މަސައްކަތްކުރުމާ ޙަވާލުވާފަރާތުގެ އަމިއްލަ ތަކެތީގައެވެ.
· ޢިމާރާތުގެ އެތެރޭގެ ބައިތަކުގައި ހަރުކުރާ އެއަރކަންޑިޝަންތަކުގެ ގޭސްހޮޅިތައް ގެންދާނީ ސީލިންގ މެތިންނެވެ. މި އޭސީތަކުގެ ފެންހޮޅިތައް އަޅާނީ ފާރުތެރެއިންނެވެ. ބޭރަށް ނެރޭ ހޮޅިތައް ބަހައްޓާނީ ތަޅުމުގެ ދަށުގައެވެ.
· ޢިމާރާތުގައި ހަރުކުރަންވާނީ އިންވާޓަރ އެއަރކަންޑިޝަނެވެ.  އެސްޓިމޭޓް ހުށަހަޅާއިރު އަގުހުށަހަޅަނީ ކޮން ބްރޭންޑެއްކަން އެނގެން އޮންނަންވާނެއެވެ.  ވަކި ބްރޭންޑެއް އެނގޭގޮތަށް ހުށަހަޅާފައިނުވާނަމަ ވެރިފަރާތުން ކަނޑައަޅާ ބްރޭންޑެއްގެ އެއަރކަންޑިޝަން ހަރުކުރަންވާނެވެ.
· އެއަރކަންޑިޝަން ބެހެއްޓުމަށް އިލެކްޓްރިކް ޕޮއިންޓް އެޅުމަކީ މަސައްކަތުގެ ތެރޭގައި ހިމެނޭކަމެކެވެ.
· އެއަރކަންޑިޝަންގެ އައުޓްޑޯރ ޔުނިޓްތައް ހަރުކުރުމަށް ބޭނުން ކުރަންވާނީ އެސްއެސް ބްރެކެޓެވެ. އަދި ބްރެކެޓް ހަރުކުރުމަށް ބޭނުން ކުރާނީވެސް އެސްއެސް އިސްކުރެވެ.
· މިމަސައްކަތުގެ ތެރޭގައި ހިމެނެނީ އިންޑޯޔުނިޓާއި، އައުޓްޑޯޔުނިޓް ބަހައްޓައި ހޮޅިގުޅުމާއި، ގޭސް މަދުވެފައިވާނަމަ ގޭސްއެޅުމާއި، އެއަރކަންޑިޝަންތައް އޮންކޮށް ގަޑިހަމަކޮށް ހިންގުމާއި ޗެކްކުރުމުގެ މަސައްކަތެވެ. 
· ޢިމާރާތުގެ އެތެރޭގެ ސީލިންގ ތިރީގައި ހުންނަ އެއަރކަންޑިޝަންގެ ހޮޅިތައް ހުންނަވާނީ ކޭސިންއަޅާ ނިވާކުރެވިފައެވެ. 
· އެއަރކަންޑިޝަންތަކުގެ ޑްރައިންގހޮޅިތައް އެސްލޯންހޮޅި ގުޅައިގެން ބިމާހަމައަށް ގުޅަންވާނެއެވެ.
· ޢިމާރާތުގެ ކުރިމަތީ ފަރާތުގައި އެއްވެސް އައުޓްޑޯ ޔުނިޓެއް ހަރުކޮށްގެން ނުވާނެއެވެ.
އަލިފާން ނިއްވާ ސިސްޓަމްގެ މަސައްކަތް: 
· ފަޔަރ ފައިޓިންގ ސިސްޓަމް އިންސްޓޯލް ކޮއްދީ ޓެސްޓް ކޮއްދޭންވާނެއެވެ.
ޢިމާރާތުގައި ކުލަޔާއި ދަވާދުލުމުގެ މަސައްކަތް:
· މަސައްކަތުގެ ސަބަބުން ހަޑިވެފައިވާ ފާރުތަކާއި ފަހުން އިތުރު ކުރެވުނު ބައިތަކުގެ ފާރުތަކާއި ޕާޓިޝަންތަކާއި ސީލިންގްގައި، ޢިމާރާތުގައި ލާފައި ހުރި ކުލައާއި ގުޅޭ ބްރޭޑެއްގެ އަންޑަރ ކޯޓިން ވޯލްސީލަރއެއް ލާންވާނެއެވެ. 
· ކުލަ ލާ ފާރުތަކުގައި މަދުވެގެން 2 ކޯޓު ކުލަލާންވާނެއެވެ.
· ޢިމާރާތުގެ ބޭރުފާރުތަކާއި، ބޭރު ތަނބުތަކާއި، ބޭރުގެ ސީލިންގގައި ލާންވާނީ އޮއިލް ބޭސް އައުޓުޑޯރ ކުލައެކެވެ. 
· ޢިމާރާތުގެ އެތެރޭގެ ފާރުތަކާ ޕާޓިޝަންތަކާއި ސީލިންގގައި އިންޓީރިއަރ ކުލަލާންވާނެއެވެ.
· ކުލައިގެ ގޮތުގައި ބޭނުންކުރަންވާނީ، ނިޕޯން/ސިގްމާ/ސަމްވާ/މެކްފަރސަން/ކަންސާއީ/ކެޕަރޯލް ނުވަތަ މި ކުލަތަކާއި އެއްފެންވަރެއްގެ ވެރިފަރާތުން އެޕްރޫވް ކޮށްފައިވާ ކުލައެވެ. ޢިމާރާތުގެ އެތެރެއާއި ބޭރުފާރުތަކާއި ސީލިންގގައިލާނީ ހުދުކުލައެވެ. 
އެހެނިހެން މަސައްކަތް: 
· އަގު ހުށަޅަންވާނީ ސައިޓް ރަނގަޅަށް ބެލުމަށްފަހުގައެވެ.
· ކުރެހުމާއެއްގޮތަށް އިމާރާތައް އިތުރުކުރެވޭ ބައި މުޅިން ނިންމުމަށް ކުރަންޖެހޭ ފިނިޝިންގެ އެންމެހައި މަސައްކަތްތައް ކުރުން. 
· ޢިމާރާތަށް އިތުރުކުރެވޭ ބައި ނިންމާ ވެރިފަރާތާއި ޙަވާލުކުރުމުގެ ކުރިން މަސައްކަތުގެ ސަބަބުން ހަޑިވެފައިވާ ސަރަޙައްދު ރީތިކޮށް ތަން ސާފުކުރުން. 
· ކުރެހުމާއި، މަޢުލޫމާތު ޝީޓްގައި ފާހަގަކޮށްފައިވާކަންތައްތަކުގެ ތެރެއިން އަގު ހުށަހަޅާ ފޯމްގައި ހިމެނިފައިނުވާކަމެއް އަގުހުށަހަޅާ ފަރާތަށް ފާހަގަކުރެވިއްޖެނަމަ އެކަމެއް އެޑިޝަންބައިގައި ހިމަނަންވާނެއެވެ. މަސައްކަތް ހަވާލުވުމަށްފަހު، އެފަދަކަމެއް ފާހަގަކުރެވިއްޖެނަމަ އެކަމެއް ކުރެހުމާއި މަޢުލޫމާތު ޝީޓްގައިވާގޮތަށް އިތުރު އަގަކާނުލާ މަސައްކަތް ހަވާލުވާފަރާތުން ކޮށްދޭންވާނެއެވެ.  
· މަސައްކަތާއި ޙަވާލުވާފަރާތުން ޢިމާރާތުގެ އެންމެހައި މަސައްކަތް ކުރަންވާނީ މަސައްކަތަށް ގެނެވޭ އެންމެހައި ތަކެތި މަސައްކަތުގެ ވެރިފަރާތުން ނުވަތަ މަސައްކަތް ސްޕަވައިޒްކުރާ ފަރާތަށް ދެއްކުމަށްފަހު އެޕްރޫވަލް ހޯދައިގެންނެވެ. މިގޮތުން މަސައްކަތާއި ޙަވާލުވާފަރާތުން ގެނެސްފައިވާ ތަކެއްޗަކީ ރަނގަޅު ފެންވަރުގެ ތަކެތި ކަމުގައިވާނަމަ ޗެކްކުރުމަށްފަހު މަސައްކަތް ސްޕަވައިޒްކުރާ ފަރާތުން އެޕްރޫވަލް ދޭންވާނެއެވެ. 
· މަސައްކަތް ކޮށްދިނުމާއި ޙަވާލުވާ ފަރާތުން އެނގިހުރެ ޢިމާރާތް ކުރުމުގެ މަސައްކަތުގައި ޙީލަތެއް ހަދައި، ގަޑުބަޑުކޮށް ބްރޭންޑް އޮޅުވާލާފައިވާ އެއްވެސް އެއްޗެއް ބޭނުންކޮށްގެ ނުވާނެއެވެ. މަސައްކަތަށް ބޭނުން ކުރަންވާނީ އައު ތަކެއްޗެވެ. 
· މިމަސައްކަތް ކުރުމަށް މަސައްކަތުގެ ވެރިފަރާތުން ނެޓްވޯކް ކާބަލް ފިޔަވައި އެއްވެސް އެއްޗެއް ހޯދައި ނުދެވޭނެއެވެ. ޢިމާރާތް ކުރުމަށް ބޭނުންކުރާ އެންމެހާ ތަކެއްޗާއެކީ އަދި ޢިމާރާތަށް ބޭނުންކުރާ ހުރިހައި ތަކެއްޗަކީވެސް ކުރިން ބޭނުންކޮށްފައިނުވާ، ކަމަށް އެކަށީގެންވާ ތަކެތިކަމުގައި ވާންވާނެއެވެ. އަދި މަސައްކަތް ކުރުމަށް ބޭނުންކުރާ ވެހިކަލް، އިކްއިޕްމަންޓާއި، ޓޫލްސްއާއި، އެހެނިހެން ހުރިހައި އެއްޗެއް ހޯދާނީ މަސައްކަތްކުރުމާ ޙަވާލުވާ ފަރާތަކުންނެވެ. 

